കീവീസിനെതിരെ അഫ്ഗാന് എട്ട് വിക്കറ്റിന്റെ തോല്വി ഇന്ത്യന് പ്രതീക്ഷകളും അസ്തമിച്ചു ടി20 ലോകകപ്പില് ന്യൂസിലാന്ഡ് സെമിയിലേക്ക്. നിര്ണായക മത്സരത്തില് അഫ്ഗാനിസ്ഥാനെ എട്ട് വിക്കറ്റിന് തകര്ത്താണ് കിവീസ് സെമി ഉറപ്പിച്ചത്. ഇതോടെ ഇന്ത്യ ലോകകപ്പില് നിന്നും പുറത്തായി. അഫ്ഗാന് മത്സരത്തില് വിജയിച്ചിരുന്നുവെങ്കില് ഇന്ത്യക്ക് അടുത്ത മത്സരത്തില് നമീബിയയെ പരാജയപ്പെടുത്തിയാല് സെമിയില് കടക്കാമായിരുന്നു. ടോസ് നേടിയ അഫ്ഗാനിസ്ഥാന് ആദ്യം ബാറ്റ് ചെയ്യുകയായിരുന്നു. നിശ്ചിത 20 ഓവറില് എട്ട് വിക്കറ്റ് നഷ്ടത്തില് 124 റണ്സാണ് അവരെടുത്തത്. 48 പന്തില് 73 റണ്സെടുത്ത നജീബുല്ല സര്ദാന്റെ ബാറ്റിംഗാണ് അഫ്ഗാന് ഭേദപ്പെട്ട സ്കോര് സമ്മാനിച്ചത്. മറ്റാരും കാര്യമായി സ്കോര് ചെയ്തില്ല മറുപടി ബാറ്റിംഗില് കിവീസ് 18.1 ഓവറില് ലക്ഷ്യം മറികടന്നു. 28 റണ്സെടുത്ത മാര്ട്ടിന് ഗപ്റ്റില് 17 റണ്സെടുത്ത ഡാരില് മിച്ചല് എന്നിവരാണ് പുറത്തായത്. കെയ്ന് വില്യംസണ് 40 റണ്സുമായും ഡിവോണ് കോണ്വേ 36 റണ്സുമായും പുറത്താകാതെ നിന്നു